GiliGold/VAD_KnessetCorpus huggingface dataset:
<דורון סמיש: פירוט אמיתי, תהיה חוברת על כל מוסד.
עליזה לביא: אז למה אנחנו לא - - -
ניסן סלומינסקי: רק שנייה, רבותי, רגע.
סתיו שפיר: אין בעיה, אז אני מציעה שנדחה את ההצבעה ונדחה את הדיון ונעשה את - - -
קארין אלהרר: ניסן, הדף הזה עבר לוועדת הכספים ב-3 בספטמבר.
קארין אלהרר: איך קרה שעד היום עוד לא קיבלנו את זה?
ניסן סלומינסקי: למה שתקבלי את זה?
ניסן סלומינסקי: עד היום לא קיבלו את זה.
קארין אלהרר: כי אני רוצה לדעת לשאול שאלות.
סתיו שפיר: למה שנצביע על זה?
ניסן סלומינסקי: בסדר, אז אני אומר, עד היום את העודפים לא קיבלנו וגם את ההעברות הכספיות לא היה, עד שנקבע את הנוהל, לכן אמרתי שנקבע לישיבה הבאה.
סתיו שפיר: אז עד שנקבע את הנוהל אי-אפשר לעשות את הישיבה הזאת.
ניסן סלומינסקי: כן אפשר לעשות, כי לא צריכים את הדיון ואת ההצבעה שלנו.
סתיו שפיר: למה נשב פה וכל אחד יגיד לנו שצריך חשמל - - -
ניסן סלומינסקי: לכן אמרתי, התחלנו עם הביטחון, בואו, אני רוצה רגע – נמצא כאן רפרנט של משפטים?
ניסן סלומינסקי: זה אתה?
ניסן סלומינסקי: בוא תקפוץ לבקשה השלישית.
מרב מיכאלי: רגע, יש לי הערה לדוגמת החשמל.
מרב מיכאלי: גפני שאל קודם איך שילמו את זה עד עכשיו.
סתיו שפיר: לא שילמו, הם יושבים בחושך.
מרב מיכאלי: איך שילמו במטה לביטחון הלאומי עד עכשיו?
ניסן סלומינסקי: מרב, אני רוצה כאן שניקח כדוגמה סעיף שהוא יודע להסביר.
<דורון סמיש: סעיף שאפרט לכם גם את ההתחייבויות האמורות הוא סעיף פיתוח של בתי-המשפט.
ניסן סלומינסקי: שכולם יעברו לבקשה השלישית.
<טמיר כהן: אנחנו מדברים על 53-001.
<דורון סמיש: בסעיף זה בונים את בתי-המשפט - - -
משה גפני: רגע, איזו העברה?
ניסן סלומינסקי: השלישית.
עליזה לביא: גפני, למה אתה לא מבקש?
עליזה לביא: לא קיבלת סט?
משה גפני: טוב, זה לא המקרה.
ניסן סלומינסקי: שנייה, אני רוצה רק לתת כדוגמה.
<דורון סמיש: סעיף 53 הוא סעיף שמשמש לפיתוח מבני משרד המשפטים ובעיקר בתי-המשפט ברחבי הארץ.
<דורון סמיש: ההזמנות שנפתחות בגינו הן בדרך כלל הזמנות רב-שנתיות, לדוגמה, כרגע בונים את בית-המשפט המחוזי בתל-אביב, זה פרויקט של פחות או יותר חמש שנים.
<דורון סמיש: ההזמנות נפתחו כשיצאו לפרויקט, התשלומים מבוצעים בהתאם לאבני דרך של הקבלן, בהתאם לזה העודפים מועברים משנה לשנה, זו רק דוגמה אחת.
<דורון סמיש: משפצים גם את בית-המשפט באשדוד, ואלה יהיו רוב רוב העודפים.
משה גפני: בינתיים הפסיקו את השיפוצים?
<דורון סמיש: איפה?
משה גפני: בבית-המשפט באשדוד?
<דורון סמיש: סיימו, הם בשלבים ממש אחרונים.
משה גפני: אבל עובדים כל הזמן.
משה גפני: זאת אומרת, מה שאנחנו מאשרים פה לא כל כך רלוונטי לגבי השיפוצים, ממשיכים את השיפוצים.
<דורון סמיש: הוא רלוונטי בשביל להעביר את הכספים.
ניסן סלומינסקי: הקבלן משלם את זה.
משה גפני: אבל הקבלן המשיך לעבוד.
ניסן סלומינסקי: אבל יש לו אבני דרך, בכל שנה אתה צריך לשלם לו.
משה גפני: נכון, אבל מינואר עד אוקטובר שלא העברנו את העודפים האלה, הקבלן המשיך לעבוד.
משה גפני: לא רלוונטי מה שאנחנו - - -
מרב מיכאלי: או חמור מזה, החשמל במטה לביטחון לאומי מינואר ועד עכשיו, איך שילמו את החשמל?
יצחק כהן: ניתקו להם.
משה גפני: אם לא היית משלמת, היו מנתקים לך.
ניסן סלומינסקי: לא, רבותי, א' - - -
מרב מיכאלי: המים, הארנונה, whatever.
<דוד שטינמץ: יש תקציב המשכי, מרב, חבר כנסת - - -
<שגית אפיק: זה מהתקציב השוטף.
ניסן סלומינסקי: מרב, רק שנייה, שנייה אחת, דקה, אני רוצה להסביר עוד פעם מה שיעל אמרה קודם – מאחר שכאן היה את כל הנושא של הבחירות, אחר כך היה התקציב, ואנחנו בפגרה מייד אחרי התקציב, שנבין, אז נכון שפה השנה יש זמן ארוך יותר מכל שנה אחרת לעשות.
ניסן סלומינסקי: במצב כזה מה שהבנתי שקורה, זה א', או שישנם פרויקטים שעדיין לא שילמו אותם, ואם לא נאשר לא יוכלו לשלם; ישנם דברים שיכולים לשלם מהשוטף, הכוונה שיש כסף למשרד, הוא דוחה, זה מה שהיא אמרה; דברים שאושרו ל-2013 בינתיים והוא משלם את הדברים שהוא חייב, והוא מחכה לאישור שלנו כדי שהוא יוכל לעשות את זה.
ניסן סלומינסקי: אין להם ברירה, המשרד ככה עובד כמו כל בית.
ניסן סלומינסקי: אז יש לו תקציב שאושר ל-2013, הוא אומר: אני חייב עוד על 2012, אז מה אני עושה?
ניסן סלומינסקי: אני עוצר חלק מ-2013 בינתיים ומשלם את החוב כדי שלא יהיה בחוב ולא יהיו קנסות, ואם לא נאשר, אז הוא לא יוכל לעשות את 2013 או שהוא יתחיל להיכנס אז לחובות.
ניסן סלומינסקי: לכן אני אומר, כל משרד משחק על חלק מהדברים ותלוי מה העוצמה של הסעיף, או שהוא לא משלם ומחכה לאישור שלנו, או אם הוא יכול, בעיקר בדברים השוטפים וכו', לשלם מהשוטף ולחכות שנאשר.
משה גפני: אתה ממש צודק, אתה אומר דברים אמיתיים ונכונים, רק מה שאתה אומר, את מה שאני גם כן כל הזמן חושב: אי-אפשר לתקן את העולם, זה המצב.
ניסן סלומינסקי: זה כן, אבל אם לא נעשה את זה, אז הם יתקעו.
עליזה לביא: גפני, אי-אפשר אבל, נו, באמת, מה זה אי-אפשר לתקן את העולם?
עליזה לביא: במעט שאפשר - - -
משה גפני: אם את רוצה לתקן את העולם, את צריכה להגיד למשרדים: תעצרו, למה לא באתם קודם?
משה גפני: תעצרו את הקבלנים, תעצרו את המדינה, אם את רוצה לתקן, אם לא, עוד פעם יגיע אותו דבר.
משה גפני: יגיעו אלייך שתי חוברות, המשרדים ממשיכים לעבוד, לא עצרו מילימטר בגלל שהם ידעו שבסופו של דבר נאשר את זה.
ניסן סלומינסקי: גם אם לא תאשר - - -
משה גפני: זה הכול, זה מה שאומר היושב-ראש, אני אפילו נאלץ להסכים אתו.
משה גפני: זה לא יתקן את העולם.
משה גפני: אם המשרדים לא ידעו שאחת ולתמיד פה צריך להגיע לאישור לפני שתתחיל העבודה לא יתוקן העולם.
ניסן סלומינסקי: אבל זה לא החוק כרגע.
משה גפני: לא, אתה יכול לא לאשר.
ניסן סלומינסקי: לא תאשר זה גם יכול להיות מאושר.
ניסן סלומינסקי: בעודפים מחויבים - - -
משה גפני: בעודפים מחויבים אם אתה מצביע עכשיו נגד, העודפים המחויבים נתקעים.
ניסן סלומינסקי: אבל זה כבר אושר.
משה גפני: לא אושר, איפה אושר?
ניסן סלומינסקי: הכול אושר ב-2012.
משה גפני: לא רלוונטי, אבל העודפים המחויבים מגיעים עכשיו לאישור.
ניסן סלומינסקי: מה שמגיע לאישור זה מה שאושר ב-2012.
משה גפני: אתה צודק, אתה יודע מה, אני לא מתווכח אתך אפילו.
משה גפני: אני עושה לחברים החדשים מיני יום עיון להסביר להם שליושב-ראש הוועדה יש אחריות, ובאחריות הזאת המצב לא יתוקן, זה הכול.
משה גפני: זה מה שהיה אצלי.
משה גפני: לא יתוקן המצב.
ניסן סלומינסקי: אם אנחנו כבר הולכים לתקן, בוא נעשה במקומות שאנחנו צריכים, זה בהעברות כספיות ולא בדברים שכבר אושרו גם על-ידי הוועדה, גם על-ידי הכנסת ב-2012.
משה גפני: אז למה צריך אותנו בכלל?
משה גפני: אז שימשיכו לעבוד, שיעזבו אותנו.
ניסן סלומינסקי: אין הכי נמי, אני אומר - - -
משה גפני: חותמת גומי?
ניסן סלומינסקי: לא, זה אושר כבר.
משה גפני: למה לא הביאו את זה עם התקציב, אגב?
משה גפני: את שתי החוברות האלה?
ניסן סלומינסקי: לא יודע, אתה שואל אותי לפני התקציב מה - - -
משה גפני: לא, למה זה לא הועבר יחד עם התקציב?
ניסן סלומינסקי: לא יודע להגיד לך, אין לי מושג.
משה גפני: איפה יעל?
ניסן סלומינסקי: היא הייתה צריכה ללכת, היא התנצלה.
ניסן סלומינסקי: רבותי, לקחתי את זה כדוגמה כדי שנבין על מה אנחנו מדברים, וירדתי מהנושא של ביטחון לאומי, כי יכול להיות ששם יש להם זה.
ניסן סלומינסקי: אם אתם רוצים ניקח עוד את הבא אחרי כן, איזה משרד זה?
סתיו שפיר: אבל, ניסן, זה לא מה שהוא אמר, הוא לא דיבר על סודות מדינה, הוא דיבר על זה שיש להם חוברת שהם פשוט – נכון?
סתיו שפיר: אני טועה?
סתיו שפיר: דורון?
ניסן סלומינסקי: על ביטחון לאומי?
ניסן סלומינסקי: אני לא יודע, הוא לא ידע להגיד.
סתיו שפיר: הוא דיבר על זה שיש חוברת ושזה כתוב, אנחנו פשוט לא קיבלנו אותה.
ניסן סלומינסקי: הוא לא ידע להגיד את זה.
<קריאה: הוא לא המטה לביטחון לאומי.
<דורון סמיש: יש רשימה של הזמנות פתוחות.
סתיו שפיר: מצוין, אז הכי טוב, הדבר הכי יעיל שאנחנו יכולים לעשות זה שפשוט נדחה את הישיבה הזו, נקבל חוברות על כל אחד מהסעיפים, נבין על מה מדובר - - -
ניסן סלומינסקי: מה תדחי?
ניסן סלומינסקי: מה זה, אבל זה כל מיני סעיפים שכבר אושרו, אז אני לא יודע, חבל שאין לי – אתה הרפרנט של הביטחון הלאומי גם?
ניסן סלומינסקי: ואתה יודע את הרשימה?
סתיו שפיר: אם הם כבר אושרו אז לא צריך אותנו.
<דורון סמיש: אין לי אותה אתי.
ניסן סלומינסקי: זה לא טוב שלא באת עם זה.
ניסן סלומינסקי: יכול להיות שיש דברים שאתה יכול להגיד: אני לא יכול להגיד, וזה בסדר גמור גם, אבל אם יש דברים שכן רק כדוגמה.
ניסן סלומינסקי: אנחנו לא רוצים על כל דבר ודבר לעבור על כל האישורים של ועדת הכספים הקודמת וכנסת קודמת וכו', רצינו רק לראות דוגמאות כדי שנבין, אז ראינו עכשיו דוגמה אחת, בוא נעבור רגע עוד דבר.
משה גפני: יש עודפים של נשיא המדינה, אני רואה שיש שם גם עודף על נשיא המדינה לשעבר, מה זה?
<דורון סמיש: במקרה גם אני אחראי על זה.
משה גפני: אתה אחראי גם על נשיא המדינה?
משה גפני: תגיד לי, נשאר מישהו שאחראי על משהו אחר?
ניסן סלומינסקי: לא, על נשיא המדינה הנוכחי אני לא בטוח שמצביעים.
<דורון סמיש: כל נשיא מדינה לשעבר זכאי על-פי חוק ללשכה - - -
ניסן סלומינסקי: וכו'.
<דורון סמיש: וכו'.
<דורון סמיש: בלשכה הזאת יש גם חשבונות חשמל - - -
משה גפני: מה זה וכו'?
משה גפני: לא הבנתי מה זה.
ניסן סלומינסקי: יש חוק, חבר'ה, נו, ואללה.
עליזה לביא: דברים שכבר לא קיימים, כל מיני לשכות שלא קיימות.
ניסן סלומינסקי: אלא אם כן הוא פוטר.
עליזה לביא: לא, יש לשכות שלא קיימות, כל מיני דברים משרדיים שכבר לא קיימים בכנסת הזאת.
אלעזר שטרן: על קצב.
ניסן סלומינסקי: אני יודע על קצב, אני גם שואל על ראש ממשלה.
עליזה לביא: יש פה דברים שלא קיימים, אתה רוצה שאגיד לך?
עליזה לביא: למשל, אגיד לך יש פה, ככה הסתכלנו עליהם, הלשכה של בני בגין למשל, לשכת יוסי פלד - - -
<דורון סמיש: זה במשרד ראש הממשלה, אנחנו דנים עכשיו על הנשיא לשעבר.
עליזה לביא: כאילו מה זה הדברים האלה?
עליזה לביא: משולם נהרי, למה משולם נהרי יש לו פה כסף ללשכה, כלומר, מה זה הדבר הזה למשל?
משה גפני: אתה אחראי גם על משרד ראש הממשלה?
משה גפני: נכון, את בדרך הנכונה, עליזה.
משה גפני: למה משולם נהרי צריך לשכה?
עליזה לביא: הוא חבר כנסת שיושב פה, למה הוא צריך לשכה?
עליזה לביא: החיוך הנבוך שלך, על מה הוא מלמד?
<קריאה: הוא היה שר.
משה גפני: אז מה אם הוא היה שר?
<דורון סמיש: יש התחייבויות - - -
ניסן סלומינסקי: אני רוצה רק להגיד שהלשכה הזאת - - -
עליזה לביא: מה זה התחייבויות?
ניסן סלומינסקי: עליזה, זה 2012.
ניסן סלומינסקי: ב-2012 הוא עדיין היה בחלק מהזמן שר.
ניסן סלומינסקי: הוא היה שר?
ניסן סלומינסקי: אז יש שם התחייבויות של המשרד.
משה גפני: אז אנחנו רוצים לדעת מה ההתחייבויות, על מה ההתחייבויות.
עליזה לביא: על מה ההתחייבויות?
עליזה לביא: שוקולדים?
ניסן סלומינסקי: של 2012?
ניסן סלומינסקי: לא יודע, שכירת משרד, עוזרות, כל מה שמגיע לשר.
עליזה לביא: אז תגיד לי.
ניסן סלומינסקי: את תופסת רק דווקא מישהו שהוא כבר לא שר, זה התחייבויות מ-2012 שהוא היה שר.
עליזה לביא: אז תגיד לי מה ההתחייבויות פה, אולי יש כל מיני דברים שהם לא ראויים שכבר נסתיימה לשכה וצריך לתת אותם קדימה?
עליזה לביא: מאיפה אני יודעת?
עליזה לביא: אולי יש סלסלת שוקולד כל ראש השנה חמש שנים קדימה ולא מקובל עלי?
עליזה לביא: תגיד לי מה זה.
ניסן סלומינסקי: לא, שיכול להיות שנשאר חוב, לא יודע, שיגיד אם הוא יודע את הדברים.
עליזה לביא: אז הנה, אני לא שואלת אותך, אני שואלת אותו, אבל הוא נבוך.
<דורון סמיש: לא, אני לא נבוך.
<דורון סמיש: רשימת ההזמנות הפתוחות שם, אבל התשובה שהיושב-ראש אמר היא נכונה, יש התחייבויות שנפתחו לתפעול הלשכה - - -
קארין אלהרר: אבל את זה ידענו קודם, את הכללי שיש התחייבויות הבנו.
ניסן סלומינסקי: בואו ניתן לכם דוגמה, רבותי, דוגמה מהחיים המציאותיים שלנו.
סתיו שפיר: אבל, ניסן, אנחנו לא מבקשים דוגמאות שלא קשורות למציאות.
עליזה לביא: ניסן, נמאס לנו מדוגמאות באוויר, תן לנו - - -
ניסן סלומינסקי: זה לא באוויר, זה כל דוגמה, כל שר שוכרים לו לשכה, אף אחד לא עושה חוזה – ראש הממשלה זה סיפור נפרד.
סתיו שפיר: ניסן, הבקשה פה היא לא לדוגמאות, הבקשה פה היא לרשימה אמיתית.
עליזה לביא: אבל הם יושבים בלשכת ראש הממשלה, מה צריך לתת להם כסף?
חמד עמאר: ניסן, למה אתה צריך לתת לנו דוגמה באוויר?
חמד עמאר: למה הוא לא מביא לי חומר מוכן וכשאני שואל אותו שאלה על סעיף ספציפי שהוא יכין את החומר ויגיד לי: 1, 2, 3, למה אני צריך לקבל משהו באוויר?
חמד עמאר: אתה בא נותן לי דוגמה, חשמל, כמו שהוא אמר לי חשמל, למה אני צריך לקבל חשמל?
חמד עמאר: אני לא צריך לקבל חשמל.
חמד עמאר: כשאני בא שואל אותו על סעיף מסוים, אני צריך לקבל הסבר על הסעיף המסוים, לא כל סעיף אני רוצה להסביר עליו באופן אוטומטי.
קארין אלהרר: גם לפי מה שהוא אומר, אף אחד לא שילם חשמל.
חמד עמאר: הוא היה צריך לבוא מוכן, והוא לא מוכן.
מרב מיכאלי: זה מה שהיו צריכים לתת לנו מראש, זה לא מה שהוא היה צריך לבוא מוכן.
יצחק כהן: הוא מוכן, עזבי את זה.
חמד עמאר: אם גם לא קיבלנו את זה מראש, אם אני רוצה לשאול ולהבין, אני צריך - -
מרב מיכאלי: אין דבר כזה, אבל לא קיבלנו מראש.
חמד עמאר: - - לקבל את זה ממנו עכשיו, את זה אין לו.
יצחק כהן: הוא מוכן, הוא יסביר.
משה גפני: אחזתי בנשיא המדינה, מה נשיא המדינה לשעבר צריך לקבל?
ניסן סלומינסקי: אתה רוצה גם להתחיל עם ראש הממשלה?
משה גפני: אגיע לראש הממשלה, לאט לאט.
ניסן סלומינסקי: אתה יודע שיש לי הרבה - - -
ניסן סלומינסקי: אתה יודע שלא קיבלו את עמדתי בזמנו.
משה גפני: מה מקבל נשיא המדינה לשעבר שהיה צריך להעביר עודפים?
<דורון סמיש: נשיא המדינה לשעבר מקבל לשכה.
משה גפני: לשכה?
<דורון סמיש: נשיאי מדינה לשעבר יש להם לשכה, יש לו הוצאות תפעול שכוללות מניירות, חשמל, שכר דירה.
<דורון סמיש: ההסכמים האלה, ההתחייבויות האלה - - -
ניסן סלומינסקי: ששש, לא, רבותי, רגע, לא הולך כך.
ניסן סלומינסקי: אני מבקש מאלה שמדברים עם המיקרופון, צבי את צבי, מה שנקרא, בואו, רבותי.
משה גפני: זה נראה כמו כולל פה.
ניסן סלומינסקי: ששש, אתם מדברים, המיקרופון שומע את הכול.
ניסן סלומינסקי: כן, דבר, דורון.
<דורון סמיש: הלשכה הזאת פותחת הסכמים משכר דירה עד חשמל, ההסכמים האלה לא קלנדרים שנה, ואנחנו מאפשרים להעביר את העודפים על מנת שהם יוכלו לשלם את שכר הדירה במהלך השנה.
משה גפני: במהלך כל התקופה הזאת מינואר עד אוקטובר שילמו שכר דירה?
משה גפני: הנשיא.
זבולון כלפה: לא שילמו שכר דירה.
<דורון סמיש: שילמו שכר דירה, החשב זכאי – בידיעה שהעודפים או בתקווה שהעודפים יעברו – להשתמש בתקציב הקיים כיום.
משה גפני: מיקרופון – את המשפט הזה אני רוצה שכולם ישמעו.
<דורון סמיש: על מנת להמשיך בתפעול המשרד - - -
משה גפני: החשב הכללי – לא שמעתי.
<דורון סמיש: רגע, אמשיך, תן לי להמשיך, אדוני.
<קריאה: מהתחלה, מהתחלה.
<דורון סמיש: החשב רשאי - -
משה גפני: החשב רשאי, כן.
<דורון סמיש: - - להשתמש בתקציב הקיים לו בבסיס התקציב על מנת לשלם את שכר הדירה בגין התחייבויות עבר, במידה והעודפים לא יועברו הוא יאלץ לסגור את ההתחייבויות האלה ולעצור התחייבויות חדשות במהלך השנה.
חמד עמאר: לא אישרנו, מה קורה עם - - -
<דורון סמיש: במידה ולא תאשרו הוא יאלץ לסגור התחייבויות קיימות שכרגע במערכת ולא לשלם - - -
משה גפני: אחרת אם הוא היה יודע שזה לא יאושר - - -
ניסן סלומינסקי: לא, אני לא מוכן - - -
עליזה לביא: ניסן, אני רוצה רגע לשאול.
ניסן סלומינסקי: רק רגע, אני לא מוכן, אי-אפשר, זה מתחיל להיות שוק.
עליזה לביא: לא, אבל אני רוצה רגע - - -
ניסן סלומינסקי: עליזה, מסכים אתך, אבל דקה, אי-אפשר ככה, נו.
ניסן סלומינסקי: אנחנו לא הולכים לצלוב מישהו ולא שום דבר, אז בואו - - -
עליזה לביא: לא, לא לצלוב.
יצחק כהן: מוישה, הוא הסביר בסדר גמור.
יצחק כהן: הוא הסביר בסדר גמור, עליזה, אל תביכו אותו.
עליזה לביא: אבל רק שנייה, תן לי שנייה, תראה, למשל - - -
ניסן סלומינסקי: רגע, עליזה, אבל אני רוצה קודם שכולם יירגעו.
ניסן סלומינסקי: עכשיו תשאלי.
עליזה לביא: תראה, למשל, אנחנו רוצים דוגמה קונקרטית, נהרי למשל, ידענו שבמרס כבר הולכים לבחירות, נכון?
עליזה לביא: אז איך – באוקטובר היו בחירות, הבן-אדם הזה יושב בלשכת ראש הממשלה - - -
יצחק כהן: לא, עליזה, הוא הסביר.
עליזה לביא: לא, לא קלטתי.
יצחק כהן: את לא רשמת את ההסבר שלו.
קארין אלהרר: אבל היא לא הבינה.
עליזה לביא: לא קלטתי, מה אני יכולה לעשות?
עליזה לביא: לא קלטתי.
עליזה לביא: אז איך היום אתה מביא לנו, באמת, אני לא מצליחה להבין, תן לי על זה.
קארין אלהרר: ואל תגיד לי "חשמל".
<דורון סמיש: מכיוון שאני לא הרפרנט של משרד ראש הממשלה והוא נמצא פה, אשמח אם כשנגיע לפניה הזאת נדון בנושא משולם נהרי.
עליזה לביא: לא, זה גם בני בגין.
<דורון סמיש: בסדר, זה משרד ראש הממשלה, זה סעיף 04, זה לא הסעיף שאני אחראי עליו.
<דורון סמיש: אני מוכן לנסות לעזור לך.
קארין אלהרר: בוא נחזור למטה לביטחון לאומי.
יצחק כהן: העיקרון אותו עיקרון, מה שהסברת זה היה בסדר גמור.
<דורון סמיש: העיקרון הוא אותו עיקרון, אשמח להסביר את העיקרון שוב, אבל ספציפית - - -
משה גפני: שלא תהיה אבל אי-הבנה, אין לנו, בוודאי לא לי, אין לי שום טענה אליך, אתה עושה את עבודתך נאמנה.
משה גפני: אני רק אומר ששום דבר לא יתוקן, מה שהיה הוא שיהיה, זה בסדר אלא אם כן משנים את החוק.
אלעזר שטרן: אני לא מבין אבל איפה הבעיה עכשיו מעבר למה ששאלנו.
משה גפני: הכול בסדר, הוא אמר את משפט המפתח, הוא אומר: אנחנו - - -
<דורון סמיש: אני מנסה לענות לך.
יצחק כהן: אם זה לא יאושר, לא מוישה, הכול נעצר.
אלעזר שטרן: אבל המחויבויות האלה היו כחוק.
משה גפני: שנייה, איציק, הכול בסדר.
משה גפני: החשב יש לו סמכות לתת הוראה להמשיך לשלם את לשכת נשיא המדינה לשעבר או כל דבר אחר או שכר, כל מה שהיה עד היום, למה הוא עושה את זה?
משה גפני: מכיוון שהוא יודע שבסופו של דבר, לא משנה מתי זה יהיה, ועדת הכספים תאשר את העודפים.
משה גפני: במידה ויקרה משהו טרגי והעודפים לא יאושרו בוועדת הכספים, יצביעו נגד, אז החשב יעצור את ההעברות.
<דורון סמיש: אשמח להגיב.
אלעזר שטרן: עכשיו תגיד לי אם אני טועה כשאני חושב שהוא עושה את זה לא בגלל מה שאמרת, שהוא יודע שנאשר רטרואקטיבית - -
אלעזר שטרן: סליחה, - - אלא בגלל שלמישהו יש חוזה חתום - -
משה גפני: לא, לא קשור לחוזה.
אלעזר שטרן: - - ואם לא נשלם את זה יתבעו אותנו.
משה גפני: לא קשור לחוזה בכלל.
ניסן סלומינסקי: זה גם, זה גם נכון, גם זה נכון.
משה גפני: לא קשור לחוזה.
משה גפני: אלעזר, אתה מעביר פה תקציב מדינה שיש בו חוזים שאתה יכול לעצור אותם, שיש בו שכר, יש בו - - -
ניסן סלומינסקי: אבל אתה תשלם קנסות, תשלם הרבה קנסות.
אלעזר שטרן: אבל אישרתי מראש את החוזים.
אלעזר שטרן: אבל החוזים האלה, מה שאני מבין, הם אושרו מראש.
משה גפני: אתה מדבר על חלק, חלק בכלל לא קשור לחוזים, יש פה - - -
אלעזר שטרן: אמרה לנו יעל קודם שהכול קשור לחוזים.
ניסן סלומינסקי: לא, לא, חלק – הנה, ניקח דוגמה נוספת - - -
משה גפני: תשמע מה שאני אומר לך, תאמין לי.
משה גפני: אתה רוצה, אעבור אתך סעיף סעיף, תראה, זה תקציב מדינה, יש פה אגף לחינוך דתי, על מה מדובר?
משה גפני: על איזה חוזים מדובר שם במשרד החינוך?
משה גפני: מה זה, חוזים?
משה גפני: שום חוזים.
אלעזר שטרן: זה לא מה שהיא אמרה.
ניסן סלומינסקי: רק שנייה, נמצא כאן רפרנט.
משה גפני: תגיד לי, זה הכול חוזים?
משה גפני: בוא תעזור לי.
ניסן סלומינסקי: רגע, רב מוישה - - -
משה גפני: הכול חוזים?
ניסן סלומינסקי: רב מוישה, רק דקה.
ניסן סלומינסקי: רבותי, נמצא כאן - - -
משה גפני: שכר והסכמי עבודה במשרד האוצר זה חוזים?
משה גפני: חוזים עם מי?
משה גפני: שכר, שכר – מי?
<דורון סמיש: של אגף השכר והסכמי עבודה – קיים אגף כזה במשרד האוצר שאחראי על ניהול משא-ומתן בסכסוכי עבודה - - -
משה גפני: חוזה שנחתם בין מי למי?
<דורון סמיש: בין האגף הזה לבין כל הספקים שלו.
משה גפני: איזה ספקים?
משה גפני: שכר והסכמי עבודה?
<דורון סמיש: מייעוץ עד חשמל.
משה גפני: חשמל זה נקרא חוזה?
משה גפני: תעצרו את החשמל.
משה גפני: הנה, אלעזר, - - - אינטליגנציה – זה תקציב מדינה - - -
ניסן סלומינסקי: עזוב, עזוב, יש כאן רפרנט של כלכלה?
ניסן סלומינסקי: בואו, תפתחו 36, בואו נשמע אולי דוגמה, שנבין רק בדוגמאות.
ניסן סלומינסקי: 36 זה בערך - - -
משה גפני: אפשר תיאום פעולות בשטחים, מטה צבאי זה גם חוזה עם מישהו?
ניסן סלומינסקי: רגע, לא יודע, עזוב, יש כאן - - -
משה גפני: אולי עם סוריה?
ניסן סלומינסקי: בואו תפתחו, תראו בערך איפה תגלגלו ל-36-002, תראו כמה העובי של החוברת שאתם צריכים.
משה גפני: תגיד לי, זה יכול להיות שנגיע עד הסעודה המפסקת של יום כיפור?
ניסן סלומינסקי: תכף, אני רוצה שנגיע.
ניסן סלומינסקי: רק רגע, אני רוצה שכולם ימצאו את סעיף 36-002.
אלעזר שטרן: מצאתי.
ניסן סלומינסקי: רבותי, לכולם יש 36-002?
<רן רידניק: שלום, צהריים טובים.
ניסן סלומינסקי: בוא תנסה להסביר אם אתה יודע דוגמאות, שנראה פעם אחת תמונה.
<רן רידניק: בשמחה רבה.
<רן רידניק: אסביר את הפנייה התקציבית שנולדה לאוויר, את עודפי התקציב של תחום הכלכלה, סעיף 36 משנת 2012 ל-2013, אתן כמה דוגמאות קונקרטיות להמחיש באיזה התחייבויות, איזה פעולות מדובר.
ניסן סלומינסקי: מה הסכום עליו מדובר?
<רן רידניק: מדובר בסכום של כ-680 מיליוני שקלים, זה מתוך תקציב של 3 מיליארד, סדר גודל של 20%, אני חושב שזה עודפים - - -
משה גפני: לא יודע איפה זה.
ניסן סלומינסקי: אז שנייה, רבותי, בהעברות הכספיות סומנו כל המספרים לפי סדר 1, 2, 3, עמודים, זה חד-פעמי, אז ככה יתייחסו גם הלאה.
משה גפני: כל מה שאתה אומר על העתיד תגיד "בלי נדר".
ניסן סלומינסקי: אנחנו בלי נדר, אבל זה גם היה בעבר, אנחנו רק ממשיכים.
ניסן סלומינסקי: בטח שהיה, זה עודפים מחויבים במספור.
ניסן סלומינסקי: כן, רן.
<רן רידניק: ניתן כמה דוגמאות ונמחיש במה מדובר ומה מהות העודפים המחויבים.
משה גפני: אם אפשר רק לפני זה להסביר ב-36-002 מה זה "שכר"?
<רן רידניק: אסביר הכול.
ניסן סלומינסקי: תן לו להסביר.
<רן רידניק: דרך אגב, שם התוכנית הוא "תפעול" למיטב זכרוני, כאשר יש שם גם תקנות שכר וגם תפעול.
אלעזר שטרן: זה גם וגם.
משה גפני: זה לא גם וגם, זה פירוט הסעיף הראשי.
משה גפני: מה זה "שכר"?
משה גפני: מי מקבל את השכר הזה?
ניסן סלומינסקי: רב מוישה, תן לו.
<רן רידניק: 36-002 זה תפעול של תוכניות שונות, אסביר לגבי שתיהן, בוא ונתחיל לגבי מרכיבי ההוצאה העיקריים באופן מסודר.
<רן רידניק: 125 מיליון שקלים עוברים לאגף למעונות יום, מרביתם ככולם לטובת בינוי מעונות יום, זה מבחני תמיכה שפורסמו ב-2012 וגם בסוף 2011, אבל בעיקר 2012 לבינוי מעונות יום בהיקף כולל של סך הכול כחצי מיליארד שקלים כהרשאה להתחייב.
<רן רידניק: חלק מהמעונות בתהליכי בנייה שונים, יש אבני דרך, יש ארבע אבני דרך שונות למימון בינוי מעונות היום.
<רן רידניק: יש כאן עודפים מכיוון שההסכמים נחתמו, מעונות התחילו להיבנות, לא כולם הסתיימו, התשלום הוא על-פי אבני דרך.
<רן רידניק: אנחנו משלמים כרגע 125 מיליון שקלים, ברובם על מימון מעונות יום שהחלו להיבנות ב-2012 ובתחילת השנה.
משה גפני: אפשר לעצור את – אה, אמרת לי שקודם שהוא יסיים.
<רן רידניק: רכיב אחד, אבל יש עוד רכיבים שאני מניח שתרצה שארחיב לגביהם.
<רן רידניק: יש כאן עוד תוכניות, למשל תוכניות לעידוד תעסוקת האוכלוסייה החרדית, אתן דוגמה, יש מיזם בשם "חרדים לעתידם", מיזם למימון - - -
סתיו שפיר: איפה?
סתיו שפיר: באיזה סעיף אנחנו?
<קריאה: אתה עדיין בסעיף השכר?
<רן רידניק: לא התחלתי שכר, אגיע לשכר בסוף, לפי מרכיבי ההוצאה העיקריים.
<רן רידניק: אני כרגע מדבר על תוכנית 364203 – עידוד תעסוקת האוכלוסייה החרדית.
קארין אלהרר: מהטבלה השלישית.
<רן רידניק: לכאן הכסף מועבר – 26 מיליון שקלים עוברים למימון תוכנית מיזם בשם "חרדים לעתידם", זה מיזם שהתחיל בעבר, שיתוף פעולה בין ממשלת ישראל לבין ארגון הג'וינט למימון לימודים אקדמאיים, תוך מתן מלגות קיום למקצועות מסוימים לגברים חרדים ש - - - לאקדמיה.
<רן רידניק: הפרויקט התחיל, הוא נמצא, התלמידים לומדים היום, הם בשנת הלימוד עצמה, חלקם בשנה השלישית, חלקם בשנה השנייה, חלקם בשנה הראשונה, וזה פשוט למימון אבני הדרך של הפרויקט עצמו.
<רן רידניק: אציין שבשנים הבאות הפרויקט עצמו יוטמע בות"ת, הוא מופעל דרך ות"ת, לכן בעתיד הוא לא יתוקצב דרך התקנה הזאת, אבל כאן מדובר בעודפים מחויבים למימון תלמידים שלומדים בפועל, החלו לימודיהם לפני שנתיים ושנה ועכשיו.
עיסאווי פריג': ניסן, איך כל המורכבות והתת-סעיפים וזה צריך לקבל החלטות על דברים שרואים את זה רק עכשיו.
ניסן סלומינסקי: תראה, יקירי, אתה - - -
עיסאווי פריג': זה היה לפני כן?
יצחק כהן: עיסאווי, סבאח אל חיר.
ניסן סלומינסקי: עיסאווי, אתה פשוט בבוקר נסעת לאלקנה במקום לכיוון ההפוך - - -
עיסאווי פריג': לא, זה היה לאחר - - -
ניסן סלומינסקי: דקה, והיית באלקנה, ואנחנו הסברנו ודנו בזה כבר הרבה.
ניסן סלומינסקי: יהיו הסברים בישיבה הבאה בנושא העברות כספיות, יהיו הסברים על כל מה שאתה שואל ועל הכול.
ניסן סלומינסקי: עכשיו אנחנו מדברים על עודפים מחויבים, זה סיפור קצת שונה.
משה גפני: מה זה המיליון 800?
עיסאווי פריג': לא, כי ההצגה זה כמו לדבר יידיש.
ניסן סלומינסקי: אישרו את זה כבר, זה דברים שאושרו בכנסת הקודמת, בוועדת הכספים.
משה גפני: לא, את העודפים לא.
ניסן סלומינסקי: כל הפרויקטים האלה אושרו, ועכשיו הגיע הזמן לממש חלקים מהם.
יצחק כהן: את התקציב אישרת.
משה גפני: מה זה מיליון 301,000 שקל על שכר?
<רן רידניק: אסביר.
עיסאווי פריג': אז גפני מנצל את היתרון היחסי שיש לו.
יצחק כהן: אבל הוא בא בזמן.
<קריאה: והיתרון יחסית גדול.
ניסן סלומינסקי: רבותי, אני לוקח את זה רק כדוגמה כדי שאחר כך נקבל איזושהי תובנה ואולי נוכל לסיים.
<רן רידניק: אתם מדברים כרגע על תחום הפעולה 3630 – שכר ותפעול.
משה גפני: אני שואל על מיליון 301,000 שקל.
<רן רידניק: אתה מדבר מתוך זה על תוכנית 363001, תוכנית בשם "שכר".
<רן רידניק: מתוך זה יש 1.3 מיליון שקלים, שאתה שואל מה מקורם, וזה נועד - - -
משה גפני: לא מה מקורם, לאן זה הולך.
<רן רידניק: זה נועד למימון ארבע תקנות של העסקת עובדים מקומיים בנספחויות בחו"ל – עובדים בנספחות בסין, יש להם עובדים מקומיים, עובדים סיניים, התקנה הזו נולדה למימון שכרם, וזה כסף שעובר, פשוט לא הספיקו לשלם אותו בסוף דצמבר 12' - - -
<רן רידניק: עובדים מקומיים של משרד הכלכלה - - -
משה גפני: יש לי כאן חוזה?
אראל מרגלית: מכיוון שהמדען הראשי נסע היום לסין, אז צריך לעשות עבודה.
<דוד שטינמץ: בכל הנספחויות שלנו יש לנו עובדים מקומיים שאנחנו עושים אתם חוזים, מתוך תקציב של 20 מיליון גלש מיליון 300,000 - - -
משה גפני: לסינים האלה שעובדים עכשיו - - -
אראל מרגלית: זה לא סינים, זה ישראלים.
משה גפני: אה, ישראלים?
<דוד שטינמץ: לא.
ניסן סלומינסקי: עובדים מקומיים, אלה העובדים המקומיים.
אראל מרגלית: אה, זה סינים?
<דוד שטינמץ: כן.
<רן רידניק: יש גם וגם, וכאן כרגע מדובר על עובדים מקומיים.
משה גפני: הם מקבלים שכר בינתיים?
משה גפני: עכשיו היום הם מקבלים שכר?
משה גפני: אז אפשר לא לאשר עכשיו את ההעברות הממשלתיות האלה.
<רן רידניק: דווקא כאן נקודה שחשוב להסביר, כיוון שכבוד היושב-ראש מכיר אותה היטב, אני מניח, כאשר עודפים - - -
ניסן סלומינסקי: יש לך משהו עם סין?
ניסן סלומינסקי: אני עוד לא יודע, אבל יש.
<רן רידניק: כאשר עודפים מחויבים לא עוברים - - -
ניסן סלומינסקי: דרך אגב, יש אומרים שזה עשרת השבטים, הסינים, אז הם עוד מעט יגיעו לפה.
ניסן סלומינסקי: - - - משלוח של איזה 200 מיליון, רק החל משלוח.
משה גפני: הוא אמר שיש לך קשר עם ההעברה הזאת.
משה גפני: אתה קשור עם זה?
ניסן סלומינסקי: לא, אני לא.
יצחק כהן: לא, אני מדבר אליך, משה.
משה גפני: אלי?
משה גפני: אה, לי יש קשר עם העניין הזה?
ניסן סלומינסקי: אתה אישרת את זה, זה אושר בוועדה אצלך.
יצחק כהן: אתה יודע היטב.
משה גפני: בסדר, אני בעד הסינים.
משה גפני: אני נגד זה שיגידו שעכשיו יתקנו את העולם.
אראל מרגלית: זה עובדים סיניים בסין, לא עובדים סיניים פה.
ניסן סלומינסקי: רן, סיים.
<רן רידניק: אני יכול לתת עוד דוגמאות אם אתם רוצים.
יצחק כהן: טוב, הבנו, אפשר לאשר את החוברות as is.
ניסן סלומינסקי: רבותי, לקחנו דוגמאות – לכן אני מציע - - -
סתיו שפיר: אבל, ניסן, יש פה הבדל בין שני הדברים – המשך של תשלום שכר או מחויבויות קודמות, חוזים וכדומה זה ברור, אבל למה דברים כמו פרויקט חדש לעידוד תעסוקה באוכלוסייה החרדית למשל, למה זה לא היה בתקציב?
סתיו שפיר: למה זה דבר שאנחנו דנים בו - - -
<רן רידניק: הוא היה.